**DĖL KARŠČIAVIMO KLINIKOS**

2020 m. birželio 16 d. Nr. DĮV-536

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, atsižvelgdamas į Ambulatorinių asmens sveikatos priežiūros paslaugų viršutinių kvėpavimo takų infekcijos simptomų turintiems pacientams teikimo tvarkos aprašą, patvirtintą Lietuvos Respublikos sveikatos apsaugos ministro 2020 m. kovo 23 d. įsakymu Nr. V-506 „Dėl Ambulatorinių asmens sveikatos priežiūros paslaugų viršutinių kvėpavimo takų infekcijos simptomų turintiems pacientams teikimo tvarkos aprašo patvirtinimo“:

1. P a v e d u viešajai įstaigai Šilalės rajono ligoninei Priėmimo-skubiosios pagalbos skyriuje teikti paslaugas karščiuojantiems pacientams, užtikrinant pacientų srautų valdymo ir infekcijų kontrolės reikalavimų laikymąsi (karščiuojančių ir nekarščiuojančių pacientų srautų atskyrimas, didelės rizikos ir mažos rizikos grupėms priskiriamų pacientų srautų atskyrimas, maksimaliai sumažinta pacientų tarpusavio kontakto galimybė ir kt.).

2. N u s t a t a u, kad viešosios įstaigos Šilalės rajono ligoninės Priėmimo-skubiosios pagalbos skyriuje paslauga karščiuojantiems pacientams teikiama Ambulatorinių asmens sveikatos priežiūros paslaugų viršutinių kvėpavimo takų infekcijos simptomų turintiems pacientams teikimo tvarkos aprašo, patvirtinto Lietuvos Respublikos sveikatos apsaugos ministro 2020 m. kovo 23 d. įsakymu Nr. V-506 „Dėl ambulatorinių asmens sveikatos priežiūros paslaugų viršutinių kvėpavimo takų infekcijos simptomų turintiems pacientams teikimo tvarkos aprašo patvirtinimo“, 14–23 punktuose nustatyta tvarka.

3. Į p a r e i g o j u, esant reikalui (pablogėjus epidemiologinei situacijai dėl COVID-19 infekcijos plitimo), pirmines asmens sveikatos priežiūros įstaigas, nepriklausomai nuo pavaldumo, užtikrinti gydytojų ir slaugytojų postų sudarymą iš įstaigose dirbančio medicinos personalo pagal Viešosios įstaigos Šilalės rajono ligoninės administracijos kaip ambulatorinių asmens sveikatos priežiūros paslaugų viršutinių kvėpavimo takų infekcijos simptomų turintiems pacientams teikimo organizuojančios įstaigos vadovų, sudarytą slankųjį grafiką.

4. P r i p a ž į s t u netekusiu galios Šilalės rajono savivaldybės administracijos direktoriaus 2020 m. kovo 30 d. įsakymą Nr. DĮV-298 „Dėl karščiavimo klinikos“ su visais papildymais ir pakeitimais.

5. P a v e d u šį įsakymą paskelbti Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba per vieną mėnesį nuo šio įsakymo paskelbimo arba įteikimo suinteresuotam asmeniui dienos Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda).

Administracijos direktorius Valdemaras Jasevičius